​Rossiyada saylovlardagi firibgarlik uchun qamoq jazosi beriladigan bo`ldi

Rossiya davlat dumasi saylovlardagi firibgarlik uchun qamoq jazosi berish haqidagi qonun loyihasini qabul qildi, deb xabar berdi Tvzvezda.ru nashri.
Qonun loyihasida noqonuniy ravishda byulleten olib, birovning o`rniga ovoz berish, bir kishining boshqa saylovchining o`rniga ikkinchi marotaba ovoz berishi haqida so`z yuritildi va yuqorida sanab o`tilgan holatlar aniqlanganda 5 yilga ozodlikdan mahrum etish jazosini tayinlash taklif etildi.
Davlat dumasining mutaxassislar qo`mitasi hamda federasiya kengashi rahbarlari Pavel Krashennikov va Andrey Klishaslar mazkur loyihaning mualliflari hisoblanadi.